open-index/open-wikipedia-markdown huggingface dataset:
Lustmord

**Brian "Lustmord" Williams** on niin sanotun dark ambient -musiikkigenren edelläkävijä. Lustmord ei itse pidä musiikkiaan erityisen "synkkänä", ja on sitä mieltä että ihmiset, jotka näkevät sen vain "dark ambientina" eivät täysin ymmärrä sitä. Lustmord yrittää luoda tunteen paikasta, joka on olemassa vain musiikissa ja sen välityksellä: "hän yrittää tuoda paikan kuuntelijan luo, ei kuuntelijaa paikan luo".

Lustmord on tehnyt kenttä-äänityksiä kryptissa, luolissa ja teurastamoissa.

Lustmordin alkuajan sivuprojekti oli Terror Against Terror, jossa oli hänen lisäkseen Andrew Lagowski. Yhtyeen oli tarkoitus julkaista levytrilogia, josta jokainen osa olisi ollut edellistä "meluisampi"; kolmas ja viimeinen olisi ollut pelkkää meteliä. Trilogiasta ei kuitenkaan julkaistu kuin sen ensimmäinen osa, sillä se saatiin julkaistua vasta kaksi vuotta valmistumisensa jälkeen, jolloin se oli jo "vanhentunut".

Walesilaissyntyinen Brian Williams kuuntelee musiikkia laajalta alalta, erityisesti hidasrytminen ja "avara" musiikki kuten dub on lähellä hänen sydäntään, ja vaikka Lustmordin musiikista sitä ei ehkä kuule, se ja muiden muassa hiphop-rytmit ovat olleet suoria musiikillisia vaikutteita hänelle.

Lustmord on tehnyt yhteistyötä Robert Richin kanssa *Stalker*-levyllä ja Melvinsin kanssa *Pigs Of The Roman Empire* -albumilla. Hän teki "sääefektit" Toolin vuoden 2006 *[[10,000 Days]]* -albumin *10,000 Days (Wings Pt 2)* -kappaleelle. Hän myös remiksasi Toolin *Schism* ja *Parabola* -kappaleet, jotka julkaistiin 20. joulukuuta 2005 DVD-singleillä.

Brian Williams on työskennellyt Hollywood-elokuvien parissa, suunnitellen niihin äänimaailmoja. Hän on myös tehnyt soundtrackeja elokuviin kuten *Zoetrope*. Elokuvan musiikki julkaistiin myös omana albumina.

Church Of Satanin kutsumana Lustmord esiintyi ensimmäisessä konsertissaan 25 vuoteen osana kirkon ensimmäistä julkista *Satanic High Mass* -tapahtumaa 6. kesäkuuta 2006. Konsertti äänitettiin ja julkaistiin albumina *Lustmord Rising (06.06.06)*. Levy sisältää vanhoja kappaleita uudelleenjärjesteltynä, uutta materiaalia sekä improvisointia.

## Diskografia

* 1981 - *Lustmørd*
* 1983 - *Lustmordekay*
* 1986 - *Paradise Disowned*
* 1990 - *Heresy*
* 1991 - *A Document Of Early Acoustic & Tactical Experimentation*
* 1992 - *The Monstrous Soul*
* 1993 - Isolrubin BK: *Crash Injury Trauma*
* 1994 - *The Place Where The Black Stars Hang*
* 1994 - Arecibo: *Trans Plutonian Transmissions*
* 1995 - Lustmord & Robert Rich: *Stalker*
* 1996 - *Strange Attractor / Black Star*
* 1997 - Lustmord vs. Metal Beast: *Untitled*
* 2000 - *Purifying Fire*
* 2001 - *Metavoid*
* 2002 - Lustmord & Hecate: *Law Of The Battle Of Conquest*
* 2002 - *Zoetrope*
* 2004 - *Carbon/Core*
* 2004 - Lustmord & Melvins: *Pigs Of The Roman Empire*
* 2006 - *Lustmord Rising (06.06.06)*
* 2007 - *Juggernaut*
* 2008 - *[OTHER]*
* 2009 - *The Dark Places of the Earth*

## Lähteet

## Aiheesta muualla
*Lustmordin virallinen sivu. 
*
*Hydra Head Records.
Tony Dunderfelt

**Tony Stig Dunderfelt** (s. 14. lokakuuta 1955 Helsinki) on suomalainen psykologi, luennoitsija ja tietokirjailija. Hän on toiminut kouluttajana ja työyhteisöjen valmentajana yli kaksikymmentä vuotta. Hän on toiminut myös opettajana Snellman-korkeakoulussa.

Dunderfeltin kustannusosakeyhtiö Dialogia asetettiin konkurssiin kesäkuussa 2021.

## Teoksia
* 
* 
* 
* 
* 
* Valoisaksi, Viisas Elämä, 2017
* Miksi mies ei puhu tunteistaan, Docendo, 2019
* Hyvä fiilis, Basam Books, 2022

## Lähteet
Petter Meyer

**Petter Meyer** (s. 21. helmikuuta 1985 Kauniainen) on uransa lopettanut suomalainen jalkapalloilija. Hän oli pelipaikaltaan hyökkääjä.

Pääosan urastaan Meyer on pelannut Grankulla IFK:ssa. Kaudet 2009–2010 hän pelasi Veikkausliigaa FF Jarossa 40 ottelussa ja teki kuusi maalia. Kaudella 2009 hän oli Jaron paras maalintekijä, mutta kauden 2010 pilasi loukkaantuminen. Kaudeksi 2011 hän siirtyi Seinäjoelle SJK:n riveihin. Hän oli Kakkosen Pohjoislohkossa SJK-kautenaan paras maalintekijä 19 maalilla ja oli nostamassa SJK:ta Ykköseen.

Yhden SJK-kauden jälkeen Meyer palasi kuitenkin Kauniaisiin Kakkosessa pelanneeseen kasvattajaseuraansa GrIFK:hon. Hän voitti jälleen Kakkosen Etelälohkon maalikuninkuuden 21 maalilla, mutta seuraavilla kausilla ei yltänyt samoihin maalilukemiin. Kaudella 2015 Meyer valittiin Kakkosen Etelälohkon parhaaksi pelaajaksi. Hän voitti lohkonsa maalipörssin 23 maalilla ja oli nostamassa seuraansa takaisin Ykköseen. Meyer on GrIFK:n seurahistorian eniten maaleja sarjaotteluissa tehnyt pelaaja.

## Lähteet
Marcus Sandell

**Marcus Johan Sandell** (s. 23. syyskuuta 1987 Espoo) on suomalainen uransa lopettanut alppihiihtäjä. Seuratasolla hän edusti Grankulla IFK:ta.

Sandell kuului Suomen alppihiihtomaajoukkueeseen vuosina 2003-2018. Keväällä 2007 hän voitti hopeaa nuorten MM-kisojen suurpujottelussa.

## Ura
Sandell aloitti laskettelun 3-vuotiaana.

### Maailmancup
Hänen ensimmäinen maailmancup-kisansa oli syksyllä 2006 Levillä, jossa hän sijoittui pujottelussa 33:nneksi kahden sadasosasekunnin päähän jatkopaikasta ja maailmancupin pisteistä. Joulukuussa 2007 hän sijoittui suurpujottelun maailmancupissa kolme kertaa 20 parhaan joukkoon. Whistlerissä 23. helmikuuta 2008 hän sijoittui ensimmäisen kerran maailmancupissa kymmenen parhaan joukkoon oltuaan suurpujottelussa yhdeksäs.

Syyskuussa 2009 Sandell loukkaantui vakavasti harjoituksissa Itävallan Pitztalissa, ja häneltä jouduttiin poistamaan toinen munuainen. Hänen vatsalaukkuunsa kertyi onnettomuudessa kolme litraa verta, ja eloonjääminen oli 10 minuutista kiinni.

Helmikuussa 2013 Sandell laski uransa parhaan maailmancup-sijoituksen oltuaan neljäs Garmisch-Partenkirchenin suurpujottelussa. Viidenneksi hän on sijoittunut samassa lajissa Beaver Creekissä joulukuussa 2011 ja Val d'Isèressä joulukuussa 2015. Kuudes hän on ollut suurpujottelussa kauden 2013–2014 ensimmäisessä maailmancupin osakilpailussa Söldenissä ja kauden 2015–2016 viimeisessä kilpailussa Sankt Moritzissa. Kaudella 2012–2013 hänen kokonaissijoituksensa suurpujottelun maailmancupissa oli kahdeksas.

Hän joutui keskeyttämään kauden 2016–2017 selän välilevynpullistuman vuoksi.

Sandell ilmoitti lopettavansa uransa alppihiihtäjänä keväällä 2018.

### Arvokisat
Sandell oli Val d'Isèren MM-kilpailuissa 2009 suurpujottelussa 16:s. Garmisch-Partenkirchenin MM-kilpailuissa 2011 hän oli samassa lajissa kymmenes ja Schladmingissa 2013 12:s.

Tammikuussa 2010 Sandell varmisti pääsynsä Vancouverin olympialaisiin annettuaan olympiapaikkaan riittävän näytön suurpujottelun esilaskijana Slovenian Kranjska Gorassa. Lokakuussa 2013 vahvistettiin Sandellin paikka vuoden 2014 Sotšin olympialaisissa. Hän ei kuitenkaan osallistunut supersuurpujotteluun selkävaivojen vuoksi ja keskeytti suurpujottelussa ensimmäisellä kierroksella laskettuaan ulos radalta. Vailin / Beaver Creekin MM-kilpailuissa 2015 hän oli suurpujottelussa neljästoista.

## Yksityiselämä
Sandell asuu Lauttasaaressa. Hän on asunut aiemmin muun muassa viisi vuotta Englannissa.

## Lähteet

## Aiheesta muualla
* Marcus Sandellin kotisivut 
*
Alex Nieminen

**Alex Nieminen** (s. 1969) on uusmedia-alan pioneereja Suomessa. Kansallisesti tunnetuksi Alex Niemisen teki MTV3-kanavalla 1990-luvun puolivälissä näytetty *Verkossa*-ohjelma, jossa käsiteltiin internetin käyttöä kotikäyttäjän näkökulmasta. Radiomafiassa Nieminen juonsi sekä tunnettua elektronisen tanssimusiikin ohjelmaa *[[Dancemob]]* että *[[Suomen virallinen lista#TV- ja radio-ohjelmat|Lista]]*-ohjelmaa. Mediauransa hän aloitti *[[Soundi]]*-lehden kirjoittajana 1980-luvulla ja toimi sittemmin tamperelaisen Radio 957:n tiskijukkana nimellä DJ Alex. Vuosina 2015–2018 Nieminen toimi yhtenä Bassoradion *Our House* -ohjelman vetäjistä.

Nieminen perusti vuonna 1994 yhden Suomen ensimmäisistä internet-konsultointiyrityksistä, Homeboy Ky:n, josta tuli myöhemmin The Works Finland Oy, jonka Icon Medialab osti vuonna 1997. Nieminen siirtyi Icon Medialabin palvelukseen kehitysjohtajaksi Lontooseen. Vuonna 2002 hän siirtyi Aktivist Networkin toimitusjohtajaksi ja hänet valittiin helmikuussa 2002 yhdessä Tamron entisen toimitusjohtajan Pauli Kulvikin kanssa Satama Interactiven hallituksen jäseniksi. Vuonna 2004 Nieminen perusti yhdessä Kim Weckströmin kanssa konsulttiyhtiö Direction Helsinki Oy:n. 

Huhtikuussa 2005 Niemisen sijoitusyhtiö Manta Ray Holdings Oy osti blogilista.fi-verkkopalvelun, jonka Sanoma Digital osti puolestaan loppuvuodesta 2007. Huhtikuussa 2007 yhtiö perusti yhteistyössä EMI Music Finlandin kanssa lastenviihteeseen erikoistuneen levymerkin, Ipanapa Recordsin. 

Loppuvuodesta 2005 Direction Helsinki Oy:n ja Hasan & Partners Oy:n liiketoiminnat yhdistettiin ja samassa yhteydessä Niemisestä tuli mainostoimisto Hasan & Partners Oy:n toimitusjohtaja. Tästä tehtävästä hän erosi helmikuussa 2007 näkemyserojen vuoksi. Sen jälkeen Nieminen perusti uuden mainostoimiston, Laundry Helsinki Oy:n. Keväällä 2009 Nieminen perusti yhdessä Taivas Groupin perustajan ja hallituksen puheenjohtajan Jussi Nurmion kanssa suunnittelutoimisto N2:n. Laundrystä tuli osa N2-konsernia, johon perustettiin uudet yhtiöt N2 Design ja N2 Internet.

Nieminen on myös sukellusaiheisen Sukellus.fi-verkkosivuston perustaja. Tietoasiantuntijat ry myönsi sivustolle Vuoden tietoteko 2004 -palkinnon tunnustuksena hyvästä tiedon tuottamisesta ja välittämisestä Aasian vuoden 2004 tsunamikatastrofin aikana.. Sivusto palkittiin 30. maaliskuuta 2005 tiedonjulkistamisen valtionpalkinnolla. Nieminen tekee ja miksaa myös musiikkia taiteilijanimellä Alex Tigre. Hän toimii myös Sukeltajaliiton puheenjohtajana.

Nieminen on ollut mukana Liike Nyt -kansanliikkeessä, joka perustettiin huhtikuussa 2018.

## Lähteet

## Aiheesta muualla
* 
* Alex Nieminen Aktivistin vetäjäksi (tarkistettu 19. helmikuuta 2006)
* Alex Nieminen osti listan blogeista (tarkistettu 19. helmikuuta 2006)
* Alex Nieminen ja Kim Weckström perustivat uuden konsulttiyhtiön (tarkistettu 19. helmikuuta 2006)
* Alex Nieminen irtisanoutui Hasan&Partnersista (tarkistettu 13. helmikuuta 2007)
* Tietoasiantuntijat suitsuttavat sukellussivustoa (tarkistettu 5. maaliskuuta 2007)
Kierteissarvivuohi

**Kierteissarvivuohi** eli **kierteissarvikauris** eli **markor** tai *markhor* (*Capra falconeri*) on kesyn vuohen sukuinen sorkkaeläinlaji, jolla on korkkiruuvia muistuttavat sarvet. Laji elää Keski-Aasian vuoristoissa. Se on Pakistanin kansalliseläin. 

## Koko ja ulkonäkö

Urospuolisten kierteissarvivuohien säkäkorkeus on yli metrin ja painoa niillä on jopa 100 kiloa. Kutut ovat pienempiä, noin 150-senttisiä ja alle metrin korkuisia, ja paino on vain puolet pukeista. Kierteissarvivuohen lyhyt ja sileä peitinkarva pitenee talvella, jolloin pohjavillakin kasvaa. Molemmilla sukupuolilla on leukaparta, pidempi se on kuitenkin pukeilla. Uroksilla on myös pitkät riippukarvat kaulassa, ryntäällä ja säärissä sekä pitkäkarvainen selkäharja. Pukkien huomiota herättävin piirre on sarvet, jotka kierrettä pitkin mitaten voivat olla jopa 1,5-metriset. Kierteiden muoto vaihtelee eri alalajeilla. Joillain ne ovat leveät, taaksepäin suuntautuvat ja vain puolitoistakierteiset, joskus ne sojottavat V:n muotoisina kohtisuoraan ylöspäin muodostaen 4–5-kertaisen korkkiruuvimaisen kierteen. Sarvissa on omalaatuinen sääntö: oikea sarvi kiertyy ulospäin oikealle, vasen vasemmalle. Samoin on kuttujen pienemmissä sarvissa, jotka ovat vain enintään 25 senttimetriä pitkät ja kaartuvat taaksepäin. Väriltään ne ovat yleensä valkoisia ja niskassa on tumma läikkä.

## Levinneisyys

Kierteissarvivuohia tavataan vain Pohjois-Afganistanin, Pakistanin Kashmirin, Tadžikistanin ja Uzbekistanin vuoristoissa 600–3&nbsp;600 metrin korkeudessa. Levinneisyysalue on hyvin laikuttainen.

## Elintavat

Kierteissarvivuohet elävät vuoristojen metsävyöhykkeellä ja niiden yläpuolella. Ne viihtyvät kallioisten seutujen ruohoniityillä ja lähtevät suurille vaelluksille vain runsaslumisina talvina. Parittelukausi on talvella, jolloin urokset esittelevät sarviaan ja pöyhistelevät selkäharjaansa näyttääkseen isommilta. Ne myös nousevat takajaloilleen vuorikauriiden tapaan. Naaras synnyttää 135–170 päivän kantoajan jälkeen yleensä yhden tai kaksi vohlaa, harvoin kolme. Vohlat syntyvät touko-kesäkuun alussa. Kierteissarvivuohet elävät pieninä ryhminä, urokset ja naaraat erillään. Kierteissarvivuohet syövät vuoriston heinää ja muuta kasvillisuutta.

## Uhat

Kierteissarvivuohet ovat harvinaistuneet metsästyksen takia melkoisesti, ja jotkin alalajit ovat jo sukupuuton partaalla.

Lajia suojellaan muun muassa Euroopan eläintarhojen yhteisellä suojeluohjelmalla. Suojeluohjelmaa johtaa Korkeasaaren eläintarha, jossa lajia on myös nähtävillä. 

## Lähteet
* 

### Viitteet
Satulinna (Hattula)

**Satulinna** oli tanssilava Hattulan kunnassa Kanta-Hämeessä. Se oli vuonna 1996 perustettu yksityinen tanssin harrastajien tanssipaikka, jonka yhteydessä toimi tanssiravintola Satulinna. Nykyisin Satulinnassa on Hattula Golfin toimintoja. Lisäksi paikassa myydään jälleen myös polttoaineita SEO-ketjun kautta.

## Toiminta
Satulinnassa järjestettiin tanssikursseja. Tanssi-iltoina naisille oli kaksi hakuvuoroa, ensimmäinen puolen tunnin ja toinen tunnin mittainen. Tansseja oli pääsääntöisesti syys-huhtikuussa lauantaisin, erikoispyhinä myös muina iltoina. Vuosittain järjestettiin helatorstaiviikolla Satulinnan Tanssipäivät.

## Lähteet

## Aiheesta muualla
* Satulinna (Internet Archive, 2.10.2012)
Klaus Augenthaler

**Klaus "Auge" Augenthaler** (s. 26. syyskuuta 1957) on saksalainen puolustajana pelannut ja maailmanmestaruuden voittanut jalkapalloilija sekä jalkapallovalmentaja.  

## Ura

Klaus Augenthaler pelasi koko ammattilaisuransa FC Bayern Münchenin joukkueessa (1976–91). Hän voitti pelaajana seitsemän Saksan mestaruutta ja pääsi kahdesti Mestareiden liigan loppuotteluun, mutta molemmilla kerroilla FC Bayern München hävisi.

Saksan jalkapallomaajoukkueessa Augenthaler debytoi vuonna 1983 ja pelasi vuoteen 1990 asti yhteensä 27 maaottelussa. Maalinteossa hän ei maajoukkueessa onnistunut. Augenthaler osallistui kaksiin Jalkapallon MM-kisoihin. Vuoden 1986 kisoissa Saksa hävisi finaalissa Argentiinalle ja vuoden 1990 kisoissa Saksa voitti maailmanmestaruuden Augenthalerin pelatessa kaikissa Saksan seitsemässä ottelussa.

Augenthaler lopetti pelaajauransa vuonna 1991 ja jo seuraavana vuonna hän aloitti FC Bayern Münchenin apuvalmentajana. Hän toimi tehtävässä viisi vuotta kunnes siirtyi Itävallan pääsarjaan Grazer AK:n päävalmentajaksi. Augenthaler johdatti Grazer AK:n kahdesti kolmanneksi ja UEFA Cupiin. Itävallasta hän siirtyi takaisin Saksaan, nyt 2. Ligaan 1.FC Nürnbergin peräsimeen, jonka hän nosti vajaassa kahdessa kaudessa Bundesliigaan. Kaudesta 2001–02 lähtien hän on toiminut päävalmentajana Bundesliigassa 1.FC Nürnbergin, Bayer Leverkusenin ja viimeisimpänä VfL Wolfsburgin joukkueissa. Bayer Leverkusen oli Bundesliigan kolmas kaudella 2003–04 Augenthalerin käskyttämänä.

Maaliskuun lopulla 2010 Augenthaler palasi valmennustehtäviin lähes kolmen vuoden tauon jälkeen, kun hänestä tuli 3. Ligassa putoamiskamppailuun ajautuneen SpVgg Unterhachingin päävalmentaja.  Augenthalerin johdolla Unterhaching vältti putoamisen 3. Ligasta ollen 10:s. Kaudella 2010/11 Unterhaching oli jälleen kamppailemassa alemmista sijoituksista ja vaikka sarjapaikka säilyikin, ei 14:s sija tyydyttänyt seurajohtoa ja Augenthaler joutui kauden jälkeen lähtemään seurasta. 

Helmikuussa 2016 kerrottiin, että Augenthaler aloittaa kesällä SV Donaustaufin päävalmentajana. 

## Saavutukset pelaajana
* Saksan mestaruus (7): 1979–80, 1980–81, 1984–85, 1985–86, 1986–87, 1988–89, 1989–90 (myös hopea ja kaksi pronssia)
* Saksan Cup 1981–82, 1983–84, 1985–86
* Maailmanmestaruus 1990
* Maailmanmestaruushopea 1986

## Lähteet

## Aiheesta muualla
* Fussballdaten.de
Seksologia

**Seksologia** on ihmisen seksuaalisuutta sen kaikissa ilmenemismuodoissa tutkiva tieteenala. Tutkimusalueita ovat muun muassa ihmisen seksuaalinen käyttäytyminen, seksuaalielämän sosiologia, seksuaalikasvatus, ehkäisy, seksuaaliset vähemmistöt ja seksuaalielämän häiriöt.

## Merkittäviä seksologeja
*Katso myös: [[:Luokka:Seksologit]]*

Henkilöt lueteltu syntymäajan mukaan:

* Richard von Krafft-Ebing (1840–1902)
* Sigmund Freud (1856–1939)
* Wilhelm Fliess (1858–1928)
* Havelock Ellis (1859–1939) 
* Albert Moll (1862-1939)
* Edvard Westermarck (1862–1939)
* Magnus Hirschfeld (1868–1935)
* Iwan Bloch (1872–1922)
* Theodor Hendrik van de Velde (1873–1937)
* Max Marcuse (1877–1963)
* Otto Gross (1877–1920)
* Ernst Gräfenberg (1881–1957)
* Harry Benjamin (1885–1986)
* Theodor Reik (1888–1969)
* Alfred Kinsey (1894–1956)
* Wilhelm Reich (1897–1957) 
* Wardell Pomeroy (1913–2001)
* Albert Ellis (1913–2007)
* Kurt Freund (1914–1996) 

* Ernest Borneman (1915–1995)
* William Masters (1915–2001) ja Virginia Johnson (s. 1925)
* Paul H. Gebhard (s. 1917)
* John Money (1921–2006)
* Preben Hertoft (s. 1928)
* Oswalt Kolle (1928–2010)
* Vern Bullough (1928–2006) 
* William E. Simon (1930–2000)
* John H. Gagnon (s. 1931)
* Fritz Klein (1932–2006) 
* Milton Diamond (s. 1934)
* Erwin J. Haeberle (s. 1936)
* Rolf Gindorf (s. 1939)
* Simon LeVay (s. 1943)
* Volkmar Sigusch (s. 1943)
* Shere Hite (s. 1943)
* Anne Fausto-Sterling (s. 1944)
* Gilbert Herdt (s. 1949)
* Edward O. Laumann

## Lähteet

## Kirjallisuutta
* 
* 
* 
* 
* 
* 
* 
* 
* 

## Aiheesta muualla
* Suomen seksologinen seura.
* Hattunen, Leena: Seksologian koulutus. MTV3 Helmi 5.5.2008.
Hengelo-interstadiaali

**Hengelo-interstadiaali** oli lämmin kausi viime jääkaudella
38&nbsp;700&ndash;36&nbsp;900 radiohiilivuotta sitten, mikä vastaa GISP2-jäänäytteen aikaa 43&nbsp;000&ndash;40&nbsp;500 kalenterivuotta sitten. Arvellaan, että tällä kaudella myöhäispaleoliittisen kauden ihminen olisi levittäytynyt Euroopassa.

Alankomaissa oli tällä kaudella heinäkuun keskilämpö alimmillaan noin 10&nbsp;°C ja Alankomaissa kulki tundran ja pensastundran raja.

Tämä kausi aloitti eräällä alueelle pidemmän Sandnes-interstadiaalin. Tätä kautta edelsi kylmä Hasselo-stadiaali ja sen jälkeen tuli Klintholm-stadiaali.  Oheisessa taulukossa niitä kuvaavat ohuet siniset viivat.)

## Lähteet
Chronicle

**Chronicle** on Creedence Clearwater Revival -yhtyeen  vuonna 1976 alun perin kahden LP-levyn muodossa julkaistu kokoelmalevy. Se sisältää yhtyeen tunnetuimpia kappaleita koko sen olemassaolon ajalta, vuosilta 1968 – 1972. Toisin kuin kaksi aiemmin julkaistua *Creedence Gold* -kokoelmaa, *Chronicle* sisältää kaikki yhtyeen tunnetuimmat kappaleet. *Chronicle* on samalla CCR:n myydyin albumi, sitä on myyty noin kahdeksan miljoonaa kappaletta.

## Kappaleet
* Kaikki kappaleet kirjoittanut John Fogerty, ellei toisin mainita.

### LP 1
**A-puoli**
# 
# 
# 
# 

**B-puoli**
# 
# 
# 
# 
# 
# 

### LP 2
**A-puoli**
# 
# 
# 
# 
# 

**B-puoli**
# 
#**Alkuperäisissä vinyyli- ja kasettiversioissa lyhyt versio. CD-painoksessa täyspitkä versio, jonka pituus 11:06.*
# 
# 
# 
# 

## Kokoonpano
* John Fogerty – soolokitara, laulu
* Tom Fogerty – kitara lukuun ottamatta kappaleita ”Sweet Hitch-Hiker” ja ”Someday Never Comes”
* Stu Cook – bassokitara
* Doug Clifford – rummut

## Lähteet
* CD-levyn (FCD-CCR2-2) kansivihkonen

### Viitteet
Masters (Badding)

**Masters** (AABLP 103) on Rauli Badding Somerjoen kokoelmalevy vuodelta 1986. Albumin kappaleista ”Vene” ilmestyi levyllä ensimmäistä kertaa. Kannen on piirtänyt ja suunnitellut Vesa Lempiäinen.

Albumi ylitti kultalevyrajan vuonna 1990 ja sitä on myyty noin 25 000 kappaletta.

## Kappaleet
A-puoli
# Vene - 4:28
# Teinienkeli - 2:33
# Tynnörilintu - 2:27
# Suon kulkija - 3:06
# Paras haihtua vaan - 2:30
# Nukkuja kaunein - 2:47
# Saanhan viimeisen tanssin - 2:56
# Laivat - 3:48
B-puoli
# Tähdet, tähdet - 3:07
# Rakas lurjus - 2:55
# Salainen rakkaus - 3:57
# Surrender: Antaudu rakkain! - 2:07
# Illan varjoon himmeään - 2:59
# Yölinjalla - 3:31
# Rakkauden kiertokulku - 2:46
# Kaikki hyvin, mama? - 3:20

## Lähteet
* Suomen äänitearkiston tietokanta 
* Masters-vinyyli

### Viitteet
AvtoKrAZ

**AvtoKrAZ** (, ) on Ukrainan Krementšukissa toimiva raskaita ajoneuvoja valmistava yritys. Sen automerkki on **KrAZ**, joka on lyhenne yrityksen aiemmasta nimestä (Кременчуцький автомобільний завод eli *Krementšukin autotehdas*). Tällä brändillä on valmistettu vuodesta 1959 lähtien neuvostoliittolaisia, sittemmin ukrainalaisia kuorma-, sotilas- ja viranomaisajoneuvoja.

## Historiaa
Yritys perustettiin vuonna 1945 alkujaan siltatehtaaksi. Ensimmäiset kuorma-autot se rakensi vuonna 1959; edellisvuonna raskaiden kuorma-autojen valmistus oli päätetty siirtää Jaroslavlista Krementšukiin. Sittemmin on valmistettu yli 814&nbsp;000 ukrainalaisen KrAZ-brändin ajoneuvoa.

Vuosina 2012–2017 AvtoKrAZ oli julkinen osakeyhtiö mutta vuodesta 2017 lähtien yksityinen osakeyhtiö.

## Malleja
KrAZ-merkkisiä autoja on valmistettu kymmeniä eri malleja. Perusmalleja autotehdas kertoo olevan tarjolla 33, ja näistä noin 350 erilaista versiota ja yli 1500 konfiguraatiovaihtoehtoa. Mainittakoon esimerkiksi:
*KrAZ-255B
*KrAZ-5233
*KrAZ-6322

Suomessa joitakin KrAZ-malleja on käytetty puolustusvoimilla pääasiassa pioneerijoukoissa siltakuorma- ja ponttonikuorma-autoina.

## Kuvia

Kuva:KrAZ 255.JPG|KrAZ-255 -kuorma-auto.
Kuva:S-300PMU2&KrAZ-260-MAKS-2007.jpg|KrAZ-260 varustettuna S-300-ohjusalustaksi.
Kuva:KRAZ_truck_mims_2006.JPG|KrAZ MIMS (2006).
Kuva:Iraqi KrAZ trucks.jpg|KrAZ-6322 -kuorma-autoja Irakissa.
KrAZ «Spartan» in Kyiv.jpg|KrAZ Spartan.
KrAZ Shrek-M 4.jpg|KrAZ Shrek YK-tehtäviin väritettynä.
КрАЗ К12.2.JPG|KrAZ K12.2.
Truck Ukreco.JPG|KrAZ N12.2.


## Lähteet

## Aiheesta muualla
Ilmatilannekuva

**Ilmatilannekuva** (*ITKU*) on koonnos eri sensorein ja muilla keinoin kerätyistä tiedoista ilmatilassa lentävistä kohteista, kuten lentokoneista, helikoptereista, lennokeista, ballistisista ohjuksista, risteilyohjuksista, jne. Ilmatilannekuvaa kootaan esimerkiksi tutkien ja muiden sensorien avulla sekä aisti-ilmavalvontahavainnoin. Siviililentoliikenteen lentosuunnitelmat muodostavat osan ilmatilannekuvasta. Ilmatilannekuva palvelee sekä siviililennonjohtoa että maanpuolustuksen tarpeita. Ilmatilannekuva on osa aluevalvonnan kokonaisvaltaista tilannekuvaa.

Ilmatilannekuvaa käytetään alueellisen koskemattomuuden turvaamisessa. Tilannekuva auttaa kuhunkin tilanteeseen sopivien toimenpiteiden valitsemisessa. Suomeen saapuva tunnistamaton ilma-alus voidaan käydä tarkistamassa tyypillisesti Hornet-hävittäjien avulla ja se voidaan käännyttää, käskeä laskeutumaan tai sitä voidaan varoittaa suullisesti radion välityksellä tai varoitustulta ampuen. Ilmatilannekuva auttaa myös sopivien voimakeinojen valinnassa mahdollisissa ilmapuolustustehtävissä.

Ilmatilannekuva voi ulottua huomattavasti valtionrajaa ja sen lähiseutuja kauemmaksi esimerkiksi mikäli valtiot sopivat yhteisen ilmatilannekuvan muodostamisesta keskenään tai osana puolustusliittoa. Jälkimmäisestä tarjoaa esimerkin Naton ilmatilannekuva.

Osaa ilmatilannekuvasta voidaan jakaa väestönsuojelun käyttöön ilmavalvontaselostein. Ilmavalvontaselosteet on kuunneltavissa tavallisella ULA-radiolla. Niitä lähetetään esimerkiksi sotaharjoitusten aikana erityisten sotaharjoitusradioasemien kautta.

## Lähteet

## Aiheesta muualla
* Real-time Airspace Awareness and De-confliction for Future Battles (4/7/2020)  (darpa.mil)
* Anil Chopra (5.5.2023) Major global powers have merged air and space domains, time for India to follow suit  (firstpost.com)
Aisti-ilmavalvonta

**Aisti-ilmavalvonta** (lyh. *AIV*) on näkö- ja kuulohavaintoihin perustuvaa ilmavalvontaa. Se täydentää tutkailmavalvontaa, ja kriisitilanteessa usein myös korvaa sen, sillä tutkakalustoon perustuva ilmavalvonta on erittäin haavoittuvainen sabotaasille ja tutkahakuisille ohjuksille.

Aisti-ilmavalvonnan havainnot sekä sensorihavainnot voivat täydentää valtion keräämää ilmatilannekuvaa.

## Etuja
* edullisuus

* mahdollisuus suorittaa myös mm. säteilynvalvontaa ja maahanlaskujen valvontaa

* kattaa myös tutkakatveet

* asemaverkosto korvattavissa nopeasti toisin kuin tutkien osalta
* Mahdollistaa myös tutkassa näkymättömien häivekoneiden havaitsemisen ja tunnistuksen 
* Tutkahäirintä ei vaikuta toimintaan

## Aisti-ilmavalvonta Suomessa
Aisti-ilmavalvontaa Suomessa toimeenpanevat ilmavalvontakomppaniat. Ilmavalvontakoulutusta varusmiehille antavat Suomessa kaikki kolme lennostoa sekä Ilmasotakoulu Tikkakoskella. Ilmavalvonnan aliupseerikurssi suoritaan AuK:ssa Tikkakoskella. Ilmavalvonnan reserviupseerikurssi järjestetään Tikkakoskella Ilmavoimien Reserviupseerikoulussa. Liikuteltavat ilmavalvonta-asemat perustuvat seitsemään osaan, joista jokaisen massa on noin 50 kg. Ilmavalvonta-asemat perustetaan yleensä korkeille mäille.

Rauhan aikana myös normaalien viranomaisten oletetaan tekevän aisti-ilmavalvontaa muiden tehtäviensä ohella.

Ks. Sanomalaite M 90 (ilmavalvontapääte-versio)

### Toinen maailmansota
Suomessa talvisodan ja jatkosodan aikana aisti-ilmavalvontaa laajassa määrin harjoittivat Lotta Svärd -järjestön jäsenet. Kiinteiden ilmavartioasemien ilmavalvojien koulutus tapahtui Lotta Svärdin viesti- ja ilmavalvonta -kokonaisuudessa. Ilmavalvonta-asemina käytettiin usein valmiita kolmiomittaustorneja. Ellei tällaisia ollut olemassa niin ilmavalvontaa varten rakennettiin erityisiä torneja.

## Lähteet
Helsingin ilmatorjuntarykmentti

**Helsingin ilmatorjuntarykmentti** (HELITR, aik. HelItR) on ilmatorjuntajoukkojen joukkoyksikkö Hattulassa Parolannummen panssariprikaatissa. Vielä vuonna 2006 se oli itsenäinen joukko-osasto Tuusulan Hyrylässä. Se kuitenkin lakkautettiin saman vuoden joulukuussa ja perustettiin uudelleen Panssariprikaatin yhteyteen 1.1.2007. Hyrylään Helsingin ilmatorjuntarykmentistä jäi 2. ohjusilmatorjuntapatteri, joka siirtyi Parolannummelle vuoden 2011 alussa.

## Helsingin ilmatorjuntarykmentin kokoonpano

* Rykmentin komentaja
* Esikunta (E/HELITR)
* Johtokeskuspatteri (JOKEPTRI)
* Panssari-ilmatorjuntapatteri (PSITPTRI)
* 1. ohjusilmatorjuntapatteri (1.OITPTRI)
* 2. ohjusilmatorjuntapatteri (2.OITPTRI)

### Tuusulan aikainen kokoonpano

* Esikunta
* 1. patteri
* 2. patteri
* 3. ohjuspatteri
* 4. ohjuspatteri
* Esikuntapatteri
* Aliupseerikoulu
* Ilmatorjuntakoulu

## Komentajia

* everstiluutnantti (2021) Henri Ruotsalainen 1.12.2022 –
* everstiluutnantti (2015) Pasi Seppälä 1.10.2020 – 30.11.2022
* everstiluutnantti (2013) Mano-Mikael Nokelainen 1.8.2018– 30.9.2020

* everstiluutnantti (2015) Kai Naumanen 1.1.2016 – 31.7.2018

* everstiluutnantti (2012) Jyri Raitasalo 1.4.2014 – 31.12.2015

* majuri (2007) Tomi Tuomi 1.2. – 31.3.2014

* everstiluutnantti (2009) Karri Heikinheimo (s. 1967) 1.10.2012 – 31.1.2014

* everstiluutnantti (2007) Jukka Korhonen 30.6.2010 – 30.9.2012

* everstiluutnantti (2005) Jari Vuorela 1.8.2008 – 30.6.2010

* everstiluutnantti Jyrki Heinonen, Hämeen ilmatorjuntapatteriston (HämItPsto) komentaja 1.12.2005 – 1.8.2008

* everstiluutnantti Aapo Cederberg Hämeen ItPsto komentaja 1.9.2003 – 30.11.2005

* eversti Heikki Bergqvist Hämeen It.psto komentaja 1.1. – 31.8.2003

* everstiluutnantti Antti Arpiainen Helsingin ilmatorjuntarykmentin komentaja 1.2. – 31.12.2006

* eversti Timo Rotonen 1.8.2004 – 31.1.2006

* eversti Ari Rautala 1.1.2002 – 31.7.2004

* eversti Rauli Korpela 1.1.1999 – 31.12. 2001

* eversti Markku Arola 1996–1998

* eversti Kari Siiki (s. 1949) 1994–1996

* eversti Antti Simola 1991–1994

* eversti Väinö Vuorjoki 1988–1991

* eversti Matti Lumme 1985–1988

* eversti Rauli Helminen 1981–1985

* eversti Hannu Pohjanpalo 1977–1981

* eversti Raino Ahonen 1975–1977

* eversti Sakari Rajas 1972–1975

* eversti Kalervo Kankaanpää 1971–1972

* eversti Lauri Pamppunen 1969–1971

* eversti Paavo Viiri 1964–1969

* eversti Jarl Jarkka 1960–1964

* eversti Niilo Simojoki 1956–1960

* eversti Pekka Jokipaltio 1946–1956

* eversti Eino Tuompo 1944–1946

## Aiheesta muualla
*Helsingin ilmatorjuntarykmentti 
*Kuvia Tuusulan varuskunta-alueelta
Joukko-osasto

**Joukko-osasto** on Suomen puolustusvoimissa sotilasosasto, joka on suoraan Pääesikunnan, puolustushaaran tai sotilasläänin alainen. Joukko-osastoa voidaan kutsua prikaatiksi, rykmentiksi, pataljoonaksi (isot pataljoonat), lennostoksi, meripuolustusalueeksi tai varikoksi. Yhteistä joukko-osastoille on aina se, että niillä on tietyt lain määrittelemät hallinnolliset tehtävät ja kurinpitovalta. Joukko-osaston komentaja on yleensä sotilasarvoltaan eversti tai prikaatikenraali, mutta esimerkiksi varikoilla myös majuri voi toimia joukko-osaston komentajana. Yleensä yksittäinen joukko-osasto on sijoitettu yhdelle paikkakunnalle, pois lukien muun muassa laitokset.

## Komentajan asema
Suomen puolustusvoimissa joukko-osaston komentajalla on melko laajat valtuudet järjestää palvelus joukko-osastossa tarkoituksenmukaisella tavalla. Joukko-osaston komentajalla on oikeus määrätä kaikki lain sallimat kurinpitorangaistukset sotilaskurinpitomenettelyssä. Mikäli nämä valtuudet eivät riitä, hän päättää joukko-osastossa tapahtuneen sotilasrikoksen viemisestä syyteharkintaan ja tuomioistuimeen. Joukko-osaston komentajalla on myös oikeus määrätä joukko-osaston varusmiesten palvelusaika lain sallimissa rajoissa. Hän antaa myös määräyksen siviilipalvelukseen siirtämisestä ja ylentää joukko-osaston aliupseerit.

Joukko-osastot koostuvat yleensä joukkoyksiköistä, jotka jakautuvat edelleen perusyksiköihin. Joukko-osasto lyhennetään puolustusvoimien lyhennetermistössä j-os.

## Katso myös
*Luettelo Suomen puolustusvoimien joukko-osastoista
Sidereus Nuncius

**Sidereus Nuncius** on lyhyt Galileo Galilein julkaisema tutkielma. Se julkaistiin latinaksi maaliskuussa 1610. Se oli ensimmäinen kaukoputkella tehtyihin havaintohin perustuva tieteellinen julkaisu. Se koostuu Galilein varhaisista Kuun, tähtien ja Jupiterin kuiden tarkkailun tuloksista.

## Kirjallisuutta

* 

## Aiheesta muualla

* Teksti kokonaisuudessaan latinaksi.
Ilmapuolustuspiiri

**Ilmapuolustuspiiri** on Maanpuolustuskoulutusyhdistyksen piiri, joka erikoistuu tarjoamaan vapaaehtoista maanpuolustuskoulutusta ilmapuolustukseen liittyen. Piiri tukeutuu toiminnassaan ilmavoimien joukko-osastoihin kuten lennostoihin.

## Ilmapuolustuspiirin päälliköitä
Päällikkönä ovat toimineet

* eversti Kari Janhunen 2012-

* everstiluutnantti Heikki Lahtela

* prikaatikenraali evp. Pekka Tuunanen

Piiri on jaettu kolmeen koulutusalueeseen, joita johtavat vapaaehtoiset koulutuspäälliköt. Koulutusalueet ovat:

* Itäinen koulutusalue

* Läntinen koulutusalue

* Pohjoinen koulutusalue

## Aiheesta muualla

* Maanpuolustuskoulutusyhdistyksen Ilmapuolustuspiiri
Arnold Geulincx

**Arnold Geulincx** (31. tammikuuta 1625 – ?. marraskuuta 1669) oli flaamilainen filosofi ja toimi kartesiolaisena Leuvenin professorina vuoteen 1658 saakka, jolloin joutui jättämään virkansa epäselvistä syistä. Hän siirtyi Leideniin, ryhtyi kalvinistiksi ja luennoimaan Leidenin yliopistossa.

## [[Okkasionalismi]]

Geulincx ratkaisi kartesiolaisen dualismin ongelman kieltämällä sen ja esittämällä (Louis de la Forgen ja Géraud de Cordemoyn jälkeen ja ennen Malebranchea), että mieli ja ruumis tosiasiallisesti eivät vuorovaikuta toisiinsa, vaan ovat täysin erillään. Okkasionalismi merkitsee äärirationalismin ulottumista ei vain substansseihin vaan niiden välisiin relaatioihin. ('Geulincxin kellot' eivät vaikuta toisiinsa, vaan käyvät ulkopuolisen liikuttajan, Jumalan, ansiosta samaa aikaa.)

Kaikissa vaikutussuhteissa vaikuttajan on tiedettävä vaikuttavansa ja miten se vaikuttaa (Geulincx ei perustele tätä). Materiaalinen substanssi ei siis voi olla minkään vaikutuksen kausaalinen syy: ruumiini kokemus ei ole aistimusteni syy. Vastaavasti minä en voi todella vaikuttaa ruumiiseeni, koska en tiedä miten tahtoni saa ruumiini toimimaan (tahto ja sen fysikaalinen seuraus ovat erillään). Tahtoaktini on henkinen ilmiö, jonka tapahtuessa Jumala liikuttaa samanaikaisesti ruumistani; samoin muutos ruumiillisessa tilassani on materiaalinen ilmiö, jonka tapahtuessa Jumala antaa minulle aistimuskokemuksen.

Itse olen vain Jumalan aiheuttamien tapahtumien tarkkailija. Havaittu kausaliteetti on näennäinen (vrt. Hume). Jumala on ainoa todellinen syy kaikkeen tapahtuvaan (vrt. Spinoza).

## Etiikka

Myös etiikassaan Geulincx ennakoi Spinozaa: olen tarkkailija, en voi muuttaa mitään. Pidättäydyn haluissani ja hyväksyn kaiken järjelläni.
Denílson

**Denílson** voi tarkoittaa seuraavia brasilialaisia jalkapalloilijoita:

* Denílson, s. 1943
* Denílson (Denílson de Oliveira Araújo), s. 1977
* Denílson (Denílson Pereira Neves), s. 1988.
Go Fly

**Go Fly**  (v. 1997–1998 *Operation Blue Sky*) oli British Airwaysin marraskuussa 1997 perustama halpalentoyhtiö. Yhtiön laivasto koostui Boeing 737 -koneista ja sen tärkein solmukohta oli Lontoon Stanstedin lentoasema. EasyJet osti Go Flyn toukokuussa 2002.

## Laivasto
Go Fly käytti toimintansa aikana seuraavia lentokoneita:

* 27 Boeing 737-300
* 1 BAe 146-200QC (vuokrattu)

## Lähteet

## Aiheesta muualla
* Kuva Go Flyn Boeing 737 -koneesta Airliners.net -palvelussa.
Will Eno

**Will Eno** (s. 1965 Lowell, Massachusetts, Yhdysvallat) on yhdysvaltalainen näytelmäkirjailija, joka asuu Brooklynissa, New Yorkissa. Ennen näytelmäkirjailijan uraansa hän oli maalarina rakennuksilla.

Enon näytelmiä on esitetty pääasiassa Britanniassa, muun muassa lontoolaisessa National Theatressa. *[[The New York Times]]in* kriitikko Charles Isherwood on sanonut Enosta, että tämä on "Jon Stewartin sukupolven Samuel Beckett." Maineikas näytelmäkirjailija Edward Albee on sanonut: "Will Eno on hienoimpia nuoria näytelmäkirjailijoita, joita olen vuosiin tavannut". Enon tuorein näytelmän on mukaelma Henrik Ibsenin ''Peer Gyntistä''.

Eno kävi Suomessa marraskuussa 2006 Yhdysvaltojen lähetystön rahoittamalla matkalla tutustumassa näytelmiensä esityksiin Helsingissä Teatteri Takomossa ja Tampereella Tampereen Teatterin teatterikahvilassa.

## Näytelmiä
*Tragedy: a tragedy, 1998
*Oh, the Humanity (pienoisnäytelmä)
*The Flu Season
*Kid Blanco
*King: a problem play
*Thom Pain (based on nothing), 2004 (ollut ehdolla vuoden 2005 Pulitzer-palkinnon saajaksi)

## Tunnustuksia
* Helen Merrill Playwriting Fellow
* Guggenheim Fellowship
* Edward F. Albee Foundation, Inc.Fellow
* Marian Seldes/Garson Kanin Fellowship
* Oppenheimer Award näytelmästä  The Flu Season

## Lähteet

## Aiheesta muualla
*Thom Pain virallinen kotisivu 
*Thom Pain Seattle Repertory Theatre 
*
Mureena

**Mureena** (*Muraena helena*) on Atlantilla ja Välimeressä elävä noin  pituinen kala. Se on mureenoiden heimon tyypillinen edustaja; sen suomuton ruumis on sivuilta hieman litistynyt eikä sillä ole rintaeviä. Sen selkä- ja peräevä ovat kuitenkin hyvin kehittyneet ja sen suussa on terävät ja vahvat hampaat. Mureena on petokala, joka väijyy saalistaan (kaloja ja mustekaloja) sopivassa kolossa vain sen kuonon näkyessä. Mureena ei ole aggressiivinen käytökseltään ja puremat johtuvat lähestulkoon aina siitä, että mureenaa on häiritty tarkoituksella.

Mureenan levinneisyysalue ulottuu Välimerelle ja Atlantin itäosassa Britteinsaarten etelärannikolta Senegaliin ja Azoreille asti. Mureenoita on nähty myös Thaimaassa Ko Lantalla.

Mureena kutee heinäkuusta syyskuuhun. Munat kelluvat meren pinnalla kunnes kuoriutuvat.

Roomalaiset kasvattivat mureenoita altaissa ruoaksi.

## Lähteet
Puolustajat

**Puolustajat** () ovat Marvel-kustantamon sarjakuvissa esiintyvä supersankariryhmä, jonka riveissä ovat seikkailleet useat Marvelin tunnetuimmista hahmoista. Toisin kuin useat muut Marvel-universumin ryhmät, Puolustajat taistelevat usein mystisempiä uhkia vastaan &ndash; osaksi perustajajäsenen Tohtori Oudon vuoksi. 

Tunnetuimpaan ryhmäkokoonpanoon kuuluvat Oudon lisäksi Hopeasurffari, Hulk ja Namor. Puolustajien ensiesiintyminen tapahtui *Marvel Feature*-lehden numerossa 1 (joulukuu 1971). Roy Thomas ja Ross Andru loivat Puolustajat. 

Puolustajilla on ollut lukuisia jäseniä vuosien varrella. Myöhemmin ryhmän nimi muutettiin **Uusiksi Puolustajiksi** () ja vielä myöhemmin Tohtori Outo perusti **Salaiset Puolustajat** (), joiden riveihin Outo värväsi tilanteen vaatimia sankareita.

Vuonna 2017 Netflixissä julkaistiin televisiominisarja *[[The Defenders (minisarja)|The Defenders]]*, jossa ryhmän muodostivat Daredevil, Jessica Jones, Luke Cage ja Rautanyrkki.
Pentti Kossila

**Pentti Kossila** (4. toukokuuta 1927 Kurikka &ndash; 26. maaliskuuta 1993 Kaarina) oli agronomi ja kirjailija. Hän tuli tunnetuksi luontaislääkinnän ja lisäravinteiden kuten vitamiinien puolestapuhujana eri sairauksien hoidossa. 

Pentti Kossila tuli ylioppilaaksi Kauhajoen yhteislyseosta 1954. Omien sairauksiensa myötä Kossila kiinnostui luontaistuotteista ja itsehoidosta 1970-luvun alussa. Hän oli vuosia kärsinyt munuais- ja eturauhastulehduksesta. Lisäksi hänellä oli kiusaa sekä astmasta että reumasta. Selkävaivat osoittautuivat skolioosiksi ja mahahaavakin puhkesi. Kossila jätti apteekkilääkkeet kokonaan pois ja ryhtyi itse nauttimaan luontaislääkkeitä ja väitti niiden tehoavan. Kossila toimi myös lisäravinteiden maahantuojana ja kansanparantajana. 

Kossilan perusväitteitä oli, että huono verenkierto on kaikkien sairauksien syy. Hän jakoi ihmiset kahteen luokkaan, ykkösiin ja kakkosiin sen mukaan, oliko heillä hyvä vai huono verenkierto. Kossila käsitteli paljon reumaa, jonka hän katsoi aiheutuvan hapen puutteesta elimistössä.

Pentti Kossila julkaisi kolme kirjaa. Kirjoissaan hän käsitteli erilaisia sairauksia ja niiden hoitoa. Kossila hyökkäsi voimakkaasti lääkärikuntaa ja etenkin heidän koulutustaan vastaan kirjoissaan. 

Kossilan mukaan ihmisen terveyden perustana on tarkka ruokavalio, jota pitää täydentää monilla luontaistuotteilla ja lisäravinteilla kuten mineraaleilla, hivenaineilla ja vitamiineilla. 

Kossila kuoli 65-vuotiaana.

## Teokset

* Miksi sairastumme, miten parannumme. . WSOY 1982, Uusia painoksia 1982, 1982, 1982, 1988.
* Vihdoinkin ratkaisu reumasairauksiin. . WSOY 1986, Uusia painoksia 1986, 1987, 1989 
* Todelliset avaimet terveyteen. Vain sairas ihminen on tuottava – lääkärille. . Tekninen kustannusliike 1990 

## Lähteet

* Jokainen sairaus on puutostauti joka ei lääkkeitä syömällä parane. Kodin kuvalehti 1982:20, s. 22&ndash;24
* Urheilijan ravinto &ndash; tarpeen meille jokaiselle. Urheilusanomat 1985:4, s. 18&ndash;19 
* Vaikeata on riman alittaminen. Terveys 2000. 1987:2, s. 52&ndash;53, 58
* Agronomi ja ravintoneuvoja Pentti Kossila: Ihmisaivot tarvitsevat vitaaliaineita. Tieteen kuvalehti 1992:11, s. 66
* Pentti Kossila 4.5.1927&ndash;26.3.1993. Ultra 1993:6, s. 32
Chronicle 2

**Chronicle 2** on Creedence Clearwater Revival -yhtyeen kokoelmalevy vuodelta 1986. Sen ”alaotsikko” on *Twenty Great CCR Classics*.

## Kappaleet
Kaikki kappaleet säveltänyt John Fogerty, paitsi erikseen mainitut.

# Walk on the Water - J.C. & T. Fogerty - 4:26
# Susie Q (Part 2) - Hawkins-Lewis-Broadwater - 3:48
# Born on the Bayou - 5:10
# Good Golly Miss Molly - Blackwell-Marascalco - 2:38
# Tombstone Shadow - 3:36
# Wrote a Song for Everyone - 4:55
# Night Time Is the Right Time - Lew Herman - 3:07
# Cotton Fields - Huddie Ledbetter - 2:53
# It Came Out of the Sky 2:58
# Don't Look Now (It Ain't You or Me) - 2:08
# The Midnight Special - Amer. folk song, arr J. C. Fogerty - 4:10
# Before You Accuse Me - E. McDaniel - 3:24
# My Baby Left Me - Arthur Grudup - 2:17
# Pagan Baby - 6:25
# (Wish I Could) Hideaway - 3:53
# It's Just a Thought - 3:45
# Molina - 2:41
# Born to Move - 5:39
# Lookin' for a Reason - 3:25
# Hello Mary Lou - Gene Pitney - 2:11

## Kokoonpano

* John Fogerty – soolokitara, laulu
* Tom Fogerty – kitara
* Stu Cook – basso
* Doug Clifford – rummut

## Lähteet
* CD-levyn (FCD-CCR3-2) kansivihkonen
Tši-Li

**Tši-Li** () on moskovalainen yhtye, joka soittaa nykyaikaista, raikasta venäläistä poppia. Yhtye on vastikään julkaissut esikoisalbuminsa *Prestuplenie* (, ).
    
## Jäsenet
* Irina Zabijaka – laulu
* Sergej Karpov – säveltänyt suurimman osan lauluista, soittaa lisäksi syntetisaattoreita ja laulaa.
* Mihail Kalinin – kitara

## Aiheesta muualla
* yhtyeen viralliset kotisivut
Viipurin läänin läntinen vaalipiiri

**Viipurin läänin läntinen vaalipiiri** oli Suomen eduskuntavaalien ja presidentin valitsijamiesvaalien vaalipiiri, joka käsitti Viipurin läänin läntiset osat. Vaalipiirin alue muodostettiin vuonna 1906 Kymin, Lappeen ja Rannan kihlakunnista.

Vuosien 1945 ja 1948 eduskuntavaaleissa Karjalan siirtoväki äänesti oman kotiseutunsa ehdokkaita entiseen asuinpaikaansa perustuvassa vaalipiirissä. Viipurin lääni poistui kuitenkin nimestä ja se korvattiin Kymen läänillä. Vuoden 1948 eduskuntavaaleissa Kymen läänin vaalipiirit yhdistettiin Kymen vaalipiiriksi.

Vaalipiiriin kuuluivat Haminan, Kotkan, Lappeenrannan ja Viipurin kaupungit, Kouvolan, Koiviston ja Lauritsalan kauppalat sekä Haapasaaren, Johanneksen, Kanneljärven, Koiviston, Kuolemajärven, Kymin, Lappeen, Lavansaaren, Lemin, Luumäen, Miehikkälän, Nuijamaan, Pyhtään, Savitaipaleen, Seiskarin, Sippolan, Suomenniemen, Suursaaren, Säkkijärven, Taipalsaaren, Tytärsaaren, Uudenkirkon, Vahvialan, Valkealan, Vehkalahden, Viipurin, Virolahden ja Ylämaan maalaiskunnat. Toisen maailmansodan jälkeen Suomeen jäivät Hamina, Kotka ja Lappeenranta, Kouvola ja Lauritsala (liitettiin Lappeenrantaan vuonna 1967) sekä Haapasaari (liitettiin Kotkaan vuonna 1974), Kymi (liitettiin Kotkaan vuonna 1977), Lappee (liitettiin Lappeenrantaan vuonna 1967), Lemi, Luumäki, Miehikkälä, Nuijamaa (liitettiin Lappeenrantaan vuonna 1989), Pyhtää, Savitaipale, Sippola (liitettiin Anjalan kanssa Anjalankoskeksi vuonna 1975 ja edelleen osaksi Kouvolaa vuonna 2009), Suomenniemi (liitettiin Mikkeliin vuonna 2013), Taipalsaari, Valkeala (liitettiin Kouvolaan vuonna 2009), Vehkalahti (liitettiin Haminaan vuonna 2003),&nbsp;Virolahti ja Ylämaa (liitettiin Lappeenrantaan vuonna 2010).&nbsp;Pieniä osia Suomeen jäi myös&nbsp;Säkkijärvestä ja&nbsp;Vahvialasta, mutta kyseiset kunnat eivät enää jatkaneet itsenäisinä kuntina, vaan ensin mainitun kunnan Suomeen jääneet osat liitettiin Miehikkälään ja Ylämaahan, jälkimmäisen Ylämaahan ja Lappeeseen. 

## Paikat puolueittain

Viipurin läänin läntisen vaalipiirin suurin puolue oli SDP, joka sai viidestä kahdeksaan kansanedustajaa. Autonomian vuosina sosiaalidemokraattien pahin vastustaja oli Nuorsuomalainen puolue. Itsenäistymisen jälkeen toiseksi suurimman puolueen asemasta kilpailivat kokoomus ja maalaisliitto.

## Katso myös
Viipurin läänin itäinen vaalipiiri

## Lähteet
Aihekeräily (postimerkit)

**Aihekeräily** tarkoittaa filateliassa keskittymistä tietyn aihealueen postimerkkien keräilyyn ja tutkimukseen. Aihe voi olla laaja, kuten eläimet, urheilu tai kulkuneuvot, mutta useimmiten aihe on rajattu selkeästi suppeammin, koska aiheeseen liittyviä merkkejä voi olla julkaistu maailmassa tuhansia. Esimerkiksi jalkapallo tai vaikkapa vain maalivahdit, musiikki tai vielä tiukemmin rajattuna vaikka jazz-postimerkit, majakat, jne. Kokoelman avulla voi esittää vaikkapa jonkin tarinan tai historiallisen aikajanan, mutta merkit voidaan järjestää kokoelmaan esimerkiksi aakkosjärjestyksen tai jonkin tarkemman kokonaisuuden mukaan. Mukaan kokoelmaan voi liittää esimerkiksi myös ehiöitä ja postileimoja.

## Lähteet
* 

## Kirjallisuutta
*
Stereoelektroniikka

**Stereoelektroniikka** koskee orgaanisessa kemiassa elektronien jakautumista molekyylien sisällä ja sen stereokemiallisia vaikutuksia. Aaltofunktioiden muodosta voi ennustaa sen, miten ja erityisesti missä asennossa (konformaatiossa) molekyyli reagoi. Yksinkertaiset ideaalitapaukset riittävät usein, mutta tarkkaan laskentaan kvanttimekaniikkaa käyttäen tarvitaan paljon tietokonetehoa.

Stereokemia muuttuu tai pysyy usein stereokemian takia. (Muita syitä ovat steerinen vaikutus ja epimerisaatio.) Esimerkiksi bimolekyläärisessä substituutioreaktiossa havaitaan, että stereokemia kääntyy täsmälleen toisin päin: vasenkätisestä tulee oikeakätinen ja toisin päin. Syy on siinä, että katkeavan sidoksen hajottava orbitaali on vastakkaisessa suunnassa sidoksen suhteen. Kun sidos katkeaa, se tapahtuu lisäämällä nukleofiili hajottavalla orbitaalille.

Hyperkonjugaatio on ilmiö, jossa jotkin elektronit, kuten sidosten elektronit tai vapaat elektroniparit luovuttavat elektronitiheyttä toisen sidoksen hajottavalle orbitaalille. Tämä heikentää sidosta, mutta myös tekee molekyylin vakaammaksi. Koska sekä sidoksilla että niiden hajottavilla orbitaaleilla on avaruudellinen suunta, hyperkonjugoitunut konformaatio on vakaampi (alemman energian) muoto.

Esimerkiksi anomeerinen efekti johtuu stereoelektroniikasta: substituenttien hajottava orbitaali vuorovaikuttaa elektroneja luovuttavan happiatomin vapaiden elektroniparien kanssa. Esimerkiksi pyranoosisokerimolekyyli on siksi siinä konformaatiossa, jossa renkaassa olevan hapen vapaat elektroniparit ja viereinen substituentti ovat samassa linjassa. Tämä siitäkin huolimatta, että tämä konformaatio on jännittynyt.

Erilaisten diastereomeerien erilainen reaktiivisuus selittyy stereoelektroniikalla ja steerisillä vaikutuksilla.

## Katso myös
*Orgaaninen kemia
*Stereokemia
Arkadi Tšernyšov

**Arkadi Ivanovitš Tšernyšov** (, 16. maaliskuuta 1914 Moskova – 22. lokakuuta 1992) oli venäläinen jääkiekkovalmentaja. Hän valmensi Neuvostoliiton maajoukkuetta yhdessä Anatoli Tarasovin kanssa vuosina 1954–1972. Tšernyšov valmensi 294 maaottelussa, joista voittoja oli 240, häviöitä 37 ja tasapelejä 17. Hän pelasi jääkiekkoa, jääpalloa ja jalkapalloa Dynamo Moskovassa. Tšernyšov toimi Dynamo Moskovan jääkiekkojoukkueen päävalmentajana 27 vuotta.

Tšernyšovin mukaan on nimetty yksi KHL-liigan neljästä divisioonasta.

## Saavutukset ja erikoispalkinnot

* neljä jääkiekon olympiakultamitalia 1956, 1964, 1968, 1972
* kolme jääkiekon MM-hopeaa 1955, 1957, 1958 
* yksi jääkiekon olympiapronssi 1960
* kymmenen jääkiekon maailmanmestaruutta 1954, 1956, 1961, 1963–1971
* IIHF Hall of Fame 1999
* Neuvostoliiton Hall of Fame 1957 valmentajana
* Neuvostoliiton Hall of Fame 1948 pelaajana
Textpattern

**Textpattern** (TXP) on ilmainen sisällönhallintajärjestelmä (CMS).
Textpattern on laajennettavissa liitännäisillä. Textpatterniin pystyy luomaan käyttäjätilejä, esimerkiksi sisällöntuottajalle voi antaa oikeudet vain kirjoittaa sisältöä ja sivuston suunnittelijalle oikeudet muuttaa ulkoasua.

## Aiheesta muualla
* Textpattern.com
* Keskustelufoorumi
* Keskustelufoorumi 
* textpattern.org
Weld

**Weld** on Neil Youngin & Crazy Horsen vuonna 1991 julkaistu livealbumi ja video. Se sisältää nauhoituksia *[[Ragged Glory]]* -albumin julkaisua seuranneelta kiertueelta. Albumi julkaistiin alun perin kolmen CD:n painoksena *Arc-Weld*, jossa kolmantena levynä oli *[[Arc (albumi)|Arc]]*, joka on myöhemmin julkaistu myös erillisenä albumina.

## Kappaleet
Kaikki kappaleet Neil Youngin ellei toisin mainita.
### CD 1
# "Hey Hey, My My (Into the Black)" - 5:42 
# "Crime in the City" - 6:32
# "Blowin' in the Wind" (Bob Dylan) - 6:49
# "Welfare Mothers" - 7:04
# "Love to Burn" - 10:01
# "Cinnamon Girl" - 4:45
# "Mansion on the Hill" - 6:14   
# "F*!#in' Up" - 7:09

### CD 2
# "Cortez the Killer" - 9:46    
# "Powderfinger" - 5:58
# "Love and Only Love" - 9:17
# "Rockin' in the Free World" - 9:22     
# "Like a Hurricane" - 14:00
# "Farmer John" (Terry Harris) - 5:00
# "Tonight's the Night" - 8:45
# "Roll Another Number (For the Road)" - 5:19
Rakkauden kiertokulku

**Rakkauden kiertokulku** (JHN 3039 LP / JHNK 3039 CAS) on Rauli Somerjoen kokoelma-albumi vuodelta 1984. Levyllä kappaleet ”Rakkauden kiertokulku”, ”Melkein halvaannuin”, ”Tynnörilintu” ja ”Eikö juu” ilmestyvät ensimmäisen kerran.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* Suomen äänitearkiston tietokanta
Citius, altius, fortius

**Citius, altius, fortius** () on latinankielinen lentävä lause ja Olympialiikkeen motto. Moton kehitti nykyaikaisten olympialaisten isä, paroni Pierre de Coubertin, vuonna 1894 omaksuttuaan sen dominikaani-isä Henri Didonilta.

Vuonna 2021 Kansainvälinen olympiakomitea muutti moton muotoon *Citius, altius, fortius – communis* ().

## Lähteet